**Forslag til nytt program**

Risør Arbeiderparti fremmer følgende forslag:

**Reversering av innstramningene i pendlerfradragene**

Regjeringen Solberg har over tid gjennomført usosiale innstramninger i pendlerfradragene. Det startet med kilometergodtgjørelsen som delvis ble skattlagt. Videre er kostpengene tatt bort for alle pendlere som bor på hybel med kokemuligheter. Det siste som nå tas bort i sin helhet er losjifradraget etter 24 måneder som pendler.

De faktiske utgifter for pendlere har, som følge av innstramningene, økt drastisk de senere år og gjort det vanskelig for mange å fortsette pendlingen.

**Forslag:**De totale pendlerfradrag (reise, kost og losji) endres til samme rettigheter som før 2013.
Dette er viktig for distriktene, det er viktig for den enkelte pendler og deres familie og det er viktig for bedriftene som har mange pendlere.